CELEX: 32021R0237
Language: hu
Date: 2020-12-21 00:00:00
Title: A Bizottság (EU) 2021/237 felhatalmazáson alapuló rendelete (2020. december 21.) az (EU) 2015/2205, az (EU) 2016/592 és az (EU) 2016/1178 felhatalmazáson alapuló rendeletben meghatározott szabályozástechnikai standardoknak a bizonyos ügylettípusokra vonatkozó elszámolási kötelezettség hatálybalépésének időpontja tekintetében történő módosításáról (EGT-vonatkozású szöveg)

2021.2.17.   
               
               
                  HU
               
               
                  Az Európai Unió Hivatalos Lapja
               
               
                  L 56/6
               
            
         A BIZOTTSÁG (EU) 2021/237 FELHATALMAZÁSON ALAPULÓ RENDELETE
         (2020. december 21.)
         az (EU) 2015/2205, az (EU) 2016/592 és az (EU) 2016/1178 felhatalmazáson alapuló rendeletben meghatározott szabályozástechnikai standardoknak a bizonyos ügylettípusokra vonatkozó elszámolási kötelezettség hatálybalépésének időpontja tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 5. cikke (2) bekezdésére,
         mivel:
         
                     (1)
                  
                  
                     Az (EU) 2015/2205 (2), az (EU) 2016/592 (3) és az (EU) 2016/1178 (4) felhatalmazáson alapuló bizottsági rendelet többek között meghatározza az említett rendeletek mellékletében meghatározott tőzsdén kívüli származtatottügylet-kategóriákhoz tartozó ügyletekre vonatkozó elszámolási kötelezettség hatálybalépésének időpontját. Az említett rendeletek az elszámolási kötelezettség alkalmazásának kezdetére későbbi időpontot határoznak meg az ugyanahhoz a csoporthoz tartozó szerződő felek között létrejött tőzsdén kívüli származtatott ügyletek esetében, ha az egyik szerződő fél harmadik országban letelepedett, a másik szerződő fél pedig az Unióban letelepedett. E későbbi időpontokra azért volt szükség, hogy az ilyen tőzsdén kívüli származtatott ügyletekre ne terjedjen ki az elszámolási kötelezettség hatálya, mielőtt sor kerülne a 648/2012/EU rendelet 13. cikkének (2) bekezdése szerinti végrehajtási jogi aktus elfogadására.
                  
               
                     (2)
                  
                  
                     2018 óta nem került sor az elszámolási kötelezettség kapcsán a 648/2012/EU rendelet 13. cikkének (2) bekezdése szerinti végrehajtási jogi aktus elfogadására. Az elszámolási kötelezettség alkalmazását ezért az (EU) 2019/667 felhatalmazáson alapuló bizottsági rendelet (5)2020. december 21-ig vagy az említett végrehajtási jogi aktusok elfogadásáig elhalasztotta az ugyanahhoz a csoporthoz tartozó szerződő felek között létrejött tőzsdén kívüli származtatott ügyletekre, ha az egyik szerződő fél harmadik országban, a másik szerződő fél pedig az Unióban letelepedett. Azon harmadik országbeli joghatóságok elemzésére fordított erőfeszítések ellenére, amelyekkel kapcsolatban indokolt lehet ilyen végrehajtási jogi aktus elfogadása, az elszámolási kötelezettséggel kapcsolatban még nem került sor a 648/2012/EU rendelet 13. cikkének (2) bekezdése szerinti végrehajtási jogi aktus elfogadására. Az elszámolási kötelezettségnek az említett ügyletekre való alkalmazását ezért tovább kell halasztani annak érdekében, hogy elkerülhető legyen a mentesség lejártának az uniós vállalkozásokra gyakorolt, nem szándékolt káros gazdasági hatása.
                  
               
                     (3)
                  
                  
                     Az Egyesült Királyság 2020. február 1-jén vált harmadik országgá, és az uniós jog alkalmazása az Egyesült Királyságra és az Egyesült Királyságban 2020. december 31-én megszűnik. A 648/2012/EU rendeletben megállapított elszámolási kötelezettség azonban nem veszi figyelembe annak eshetőségét, hogy egy tagállam kilép az Unióból. Az (EU) 2015/2205, az (EU) 2016/592 és az (EU) 2016/1178 felhatalmazáson alapuló rendelet meghatározza azokat az időpontokat, amelyektől kezdődően a tőzsdén kívüli származtatott ügyletek egyes kategóriáira vonatkozóan az elszámolási kötelezettség hatályba lép. Emellett az említett rendeletek különböző időpontokat határoznak meg az említett ügyletek szerződő feleinek kategóriájától függően. A szerződő felek nem láthatják előre, hogy az Egyesült Királyságban letelepedett szerződő felek jogállása miként változik, vagy milyen mértékben lesznek képesek bizonyos szolgáltatásokat nyújtani a továbbiakban az Unióban letelepedett szerződő felek számára. Az Egyesült Királyságban letelepedett szerződő fél részvételével kötött tőzsdén kívüli származtatott ügyletek szerződő felei előtt álló kihívások ezért egy rajtuk kívül álló esemény közvetlen következményei, és ezek az Unióban letelepedett más szerződő felekhez képest hátrányos helyzetbe hozhatják őket.
                  
               
                     (4)
                  
                  
                     E helyzet kezelése érdekében a szerződő felek az ügyletet esetleg az Egyesült Királyságban letelepedett szerződő félnek egy tagállamban letelepedett szerződő féllel való helyettesítése révén, nováció útján kívánják megújítani. Amennyiben az Egyesült Királyságnak az Unióból való kilépése miatt az a döntés születik, hogy az Egyesült Királyságban letelepedett szerződő felet az Unióban letelepedett új szerződő féllel helyettesítik, e helyettesítés elszámolási kötelezettséget keletkeztethet, ha az adott ügylettípusra vonatkozó elszámolási kötelezettség hatálybalépésének napján vagy azt követően történik. Ennek eredményeként a feleknek adott esetben az ügyletet egy engedélyezett vagy elismert központi szerződő félnél kell elszámoltatniuk. Mivel a központilag elszámolt ügyletek eltérő biztosítéki rendszer hatálya alá tartoznak, mint a nem központilag elszámolt ügyletek, az elszámolási kötelezettség aktiválódása arra kényszeríthet egyes szerződő feleket, hogy felhagyjanak ügyleteikkel, és így bizonyos kockázatok fedezetlenül maradnak. A piac zökkenőmentes működésének és az Unióban letelepedett szerződő felek közötti egyenlő versenyfeltételek biztosítása érdekében a szerződő feleknek képesnek kell lenniük arra, hogy az Egyesült Királyságban letelepedett szerződő feleket valamely tagállamban letelepedett szerződő felekkel helyettesítsék anélkül, hogy aktiválódna az elszámolási kötelezettség.
                  
               
                     (5)
                  
                  
                     Ezen túlmenően a szerződő feleknek elegendő időt kell biztosítani arra, hogy az Egyesült Királyságban letelepedett szerződő feleiket helyettesítsék. Ezért el kell halasztani azt az időpontot, amelytől kezdve az elszámolási kötelezettség az említett ügyletek novációja esetében aktiválódhat.
                  
               
                     (6)
                  
                  
                     A 648/2012/EU rendeletet módosította az (EU) 2019/834 európai parlamenti és tanácsi rendelet (6). E módosítás következtében az elszámolási kötelezettség hatálybalépése előtt kötött egyes tőzsdén kívüli származtatott ügyletek elszámolása már nem kötelező. A továbbiakban nem szükséges emellett meghatározni a 648/2012/EU rendelet 4. cikkében említett tőzsdén kívüli származtatott ügyletek minimális hátralévő futamidejét sem. Az (EU) 2015/2205, az (EU) 2016/592 és az (EU) 2016/1178 felhatalmazáson alapuló rendelet ezért a továbbiakban nem határozhatja meg a minimális hátralévő futamidőt.
                  
               
                     (7)
                  
                  
                     Az (EU) 2015/2205, az (EU) 2016/592 és az (EU) 2016/1178 felhatalmazáson alapuló rendeletet ennek megfelelően módosítani kell.
                  
               
                     (8)
                  
                  
                     Ez a rendelet az Európai Értékpapírpiaci Hatóság által a Bizottsághoz benyújtott szabályozástechnikai standardtervezeteken alapul.
                  
               
                     (9)
                  
                  
                     Az (EU) 2015/2205, az (EU) 2016/592 és az (EU) 2016/1178 felhatalmazáson alapuló rendelet módosításai a meglévő szabályozási keret korlátozott mértékű kiigazításai. Tekintettel a módosítások korlátozott hatályára és az ügy sürgősségére, az ESMA számára rendkívül aránytalan lenne nyilvános konzultációt folytatni vagy elemezni a kapcsolódó lehetséges költségeket és hasznokat. Ugyanezen okokból az ESMA nem konzultált az 1095/2010/EU európai parlamenti és tanácsi rendelet (7) 37. cikkével létrehozott Értékpapírpiaci Érdekképviseleti Csoporttal, amelyről azt megfelelően tájékoztatták.
                  
               
                     (10)
                  
                  
                     A lehető leghamarabb jogbiztonságot kell teremteni a piaci szereplők számára annak érdekében, hogy megfelelően felkészülhessenek a 648/2012/EU rendelet szerinti követelményeknek való megfelelésre, amelyek alkalmazását e rendelet érinti, különös tekintettel azokra a követelményekre, amelyek vonatkozásában a jelenleg alkalmazandó határidő gyorsan közeledik. E rendeletnek ezért mielőbb hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2015/2205 felhatalmazáson alapuló rendelet módosításai
            Az (EU) 2015/2205 felhatalmazáson alapuló rendelet a következőképpen módosul:
            
                        1.
                     
                     
                        A 3. cikk a következőképpen módosul:
                        
                                    a)
                                 
                                 
                                    a (2) bekezdés első albekezdése a) pontjának helyébe a következő szöveg lép:
                                    
                                                „a)
                                             
                                             
                                                2022. június 30., abban az esetben, ha a releváns harmadik ország tekintetében nem fogadtak el a 648/2012/EU rendelet 13. cikkének (2) bekezdése szerinti egyenértékűségi határozatot az említett rendelet 4. cikke alkalmazásában az e rendelet mellékletében meghatározott tőzsdén kívüli származtatott ügyletekre vonatkozóan;”;
                                             
                                          
                              
                                    b)
                                 
                                 
                                    a cikk a következő (3) bekezdéssel egészül ki:
                                    
                                       „(3)   Az (1) és (2) bekezdéstől eltérve a tőzsdén kívüli származtatott ügyletek mellékletben meghatározott kategóriáihoz tartozó ügyletek tekintetében az elszámolási kötelezettség 2022. február 18-án lép hatályba, amennyiben teljesülnek a következő feltételek:
                                       
                                                   a)
                                                
                                                
                                                   az elszámolási kötelezettség nem aktiválódott 2021. február 18-ig;
                                                
                                             
                                                   b)
                                                
                                                
                                                   az ügyletek novációjára kizárólag az Egyesült Királyságban letelepedett szerződő félnek egy tagállamban letelepedett szerződő féllel való helyettesítése céljából kerül sor.”
                                                
                                             
                                 
                              
                  
                        2.
                     
                     
                        A 4. cikket el kell hagyni.
                     
                  
         
            2. cikk
            Az (EU) 2016/592 felhatalmazáson alapuló rendelet módosításai
            Az (EU) 2016/592 felhatalmazáson alapuló bizottsági rendelet a következőképpen módosul:
            
                        1.
                     
                     
                        A 3. cikk a következőképpen módosul:
                        
                                    a)
                                 
                                 
                                    a (2) bekezdés első albekezdése a) pontjának helyébe a következő szöveg lép:
                                    
                                                „a)
                                             
                                             
                                                2022. június 30., abban az esetben, ha a releváns harmadik ország tekintetében nem fogadtak el a 648/2012/EU rendelet 13. cikkének (2) bekezdése szerinti egyenértékűségi határozatot az említett rendelet 4. cikke alkalmazásában az e rendelet mellékletében meghatározott tőzsdén kívüli származtatott ügyletekre vonatkozóan;”;
                                             
                                          
                              
                                    b)
                                 
                                 
                                    a cikk a következő (3) bekezdéssel egészül ki:
                                    
                                       „(3)   Az (1) és (2) bekezdéstől eltérve a tőzsdén kívüli származtatott ügyletek mellékletben meghatározott kategóriáihoz tartozó ügyletek tekintetében az elszámolási kötelezettség 2022. február 18-án lép hatályba, amennyiben teljesülnek a következő feltételek:
                                       
                                                   a)
                                                
                                                
                                                   az elszámolási kötelezettség nem aktiválódott 2021. február 18-ig;
                                                
                                             
                                                   b)
                                                
                                                
                                                   az ügyletek novációjára kizárólag az Egyesült Királyságban letelepedett szerződő félnek egy tagállamban letelepedett szerződő féllel való helyettesítése céljából kerül sor.”.
                                                
                                             
                                 
                              
                  
                        2.
                     
                     
                        a 4. cikket el kell hagyni.
                     
                  
         
            3. cikk
            Az (EU) 2016/1178 felhatalmazáson alapuló rendelet módosításai
            Az (EU) 2016/1178 felhatalmazáson alapuló rendelet a következőképpen módosul:
            
                        1.
                     
                     
                        A 3. cikk a következőképpen módosul:
                        
                                    a)
                                 
                                 
                                    a (2) bekezdés első albekezdése a) pontjának helyébe a következő szöveg lép:
                                    
                                                „a)
                                             
                                             
                                                2022. június 30., abban az esetben, ha a releváns harmadik ország tekintetében nem fogadtak el a 648/2012/EU rendelet 13. cikkének (2) bekezdése szerinti egyenértékűségi határozatot az említett rendelet 4. cikke alkalmazásában az e rendelet mellékletében meghatározott tőzsdén kívüli származtatott ügyletekre vonatkozóan;”;
                                             
                                          
                              
                                    b)
                                 
                                 
                                    a cikk a következő (3) bekezdéssel egészül ki:
                                    
                                       „(3)   Az (1) és (2) bekezdéstől eltérve a tőzsdén kívüli származtatott ügyletek mellékletben meghatározott kategóriáihoz tartozó ügyletek tekintetében az elszámolási kötelezettség 2022. február 18-án lép hatályba, amennyiben teljesülnek a következő feltételek:
                                       
                                                   a)
                                                
                                                
                                                   az elszámolási kötelezettség nem aktiválódott 2021. február 18-ig;
                                                
                                             
                                                   b)
                                                
                                                
                                                   az ügyletek novációjára kizárólag az Egyesült Királyságban letelepedett szerződő félnek egy tagállamban letelepedett szerződő féllel való helyettesítése céljából kerül sor.”
                                                
                                             
                                 
                              
                  
                        2.
                     
                     
                        A 4. cikket el kell hagyni.
                     
                  
         
            4. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.
         
         
            Kelt Brüsszelben, 2020. december 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 201., 2012.7.27., 1. o.
         
         
            (2)  A Bizottság (EU) 2015/2205 felhatalmazáson alapuló rendelete (2015. augusztus 6.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 314., 2015.12.1., 13. o.).
         
            (3)  A Bizottság (EU) 2016/592 felhatalmazáson alapuló rendelete (2016. március 1.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 103., 2016.4.19., 5. o.).
         
            (4)  A Bizottság (EU) 2016/1178 felhatalmazáson alapuló rendelete (2016. június 10.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 195., 2016.7.20., 3. o.).
         
            (5)  A Bizottság (EU) 2019/667 felhatalmazáson alapuló rendelete (2018. december 19.) az (EU) 2015/2205 felhatalmazáson alapuló rendeletnek, az (EU) 2016/592 felhatalmazáson alapuló rendeletnek és az (EU) 2016/1178 felhatalmazáson alapuló rendeletnek az egyes tőzsén kívüli származtatott ügyletekre vonatkozó elszámolási kötelezettség alkalmazása elhalasztott kezdőnapjainak későbbre időzítése céljából történő módosításáról (HL L 113., 2019.4.29., 1. o.).
         
            (6)  Az Európai Parlament és a Tanács (EU) 2019/834 rendelete (2019. május 20.) a 648/2012/EU rendeletnek az elszámolási kötelezettség, az elszámolási kötelezettség felfüggesztése, a jelentéstételi kötelezettségek, a nem központi szerződő fél által elszámolt, tőzsdén kívüli származtatott ügyletekre vonatkozó kockázatcsökkentési technikák, a kereskedési adattárak nyilvántartásba vétele és felügyelete, valamint a kereskedési adattárakkal szembeni követelmények tekintetében történő módosításáról (HL L 141., 2019.5.28., 42. o.).
         
            (7)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).